РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/298-14

7.октобар 2014.године

Б е о г р а д

З А П И С Н И К

36. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 7. ОКТОБРА 2014. ГОДИНЕ

Седница је почела у 15,00 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Одбора Верољуба Арсића, Драган Николић, Биљана Пантић Пиља, Светлислав Вукмирица, Ненад Николић, заменик члана Oдбора Александра Јаблановића, Тања Томашевић Дамњановић, Жарко Мићин, проф. др Јанко Веселиновић и Милена Бићанин, заменик члана Oдбора Весне Бесаровић.

Седници нису присуствовали: Катарина Ракић, Жарко Обрадовић, Неђо Јовановић, Петар Петровић, Балинт Пастор, Мирко Чикириз и Весна Мартиновић, као ни њихови заменици.

Седници је присуствовао овлашћени представник предлагача народни посланик Мехо Омеровић.

На предлог председника Одбора, једногласно је усвојен следећи

Д н е в н и р е д:

 1. Разматрање Предлога закона о допунама Кривичног законика, који је поднела група од 199 народних посланика.

 Прва тачка дневног реда. Разматрање Предлога закона о допунама Кривичног законика, који је поднела група од 199 народних посланика.

 Седници Одбора присуствовао је народни посланик Мехо Омеровић, као овлашћени представник предлагача, који је изложио разлоге доношења овог закона.

Одбор је размотрио Предлог закона о допунама Кривичног законика, који је поднела група од 199 народних посланика, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

 Седница је завршена у 15,10 часова.

 СЕКРЕТАР ПРЕДСЕДНИК

др Радоје Церовић др Александар Мартиновић